Η **Qualcomm Incorporated** είναι μια Αμερικανική πολυεθνική εταιρεία. Η εταιρεία 
παράγει ημιαγωγούς και εξοπλισμούς τηλεπικοινωνιών, ενώ αποτελεί και εταιρεία παροχής και σχεδιασμού τηλεπικοινωνιακών προϊόντων και υπηρεσιών. Η κύρια πηγή εσόδων της εταιρείας είναι η κατασκευή τσιπ, ενώ η κύρια πηγή κέρδους είναι τα διπλώματα ευρεσιτεχνίας. Η έδρα της εταιρείας βρίσκεται στο Σαν Ντιέγκο της Καλιφόρνια στις Ηνωμένες Πολιτείες, ενώ έχει 224 τοποθεσίες σε όλο τον κόσμο. Η μητρική εταιρεία Qualcomm Incorporated (Qualcomm), έχει μια σειρά από πλήρως ελεγχόμενες θυγατρικές εταιρείες: την Qualcomm CDMA Technologies (QCT), η οποία εμπορεύεται όλες τις υπηρεσίες και προϊόντα της Qualcomm (συμπεριλαμβανομένων των τσιπ), την Qualcomm Technology Licensing (QTL), υπεύθυνη για την χορήγηση αδειών χρήσης των ευρεσιτεχνιών της εταιρείας, και την Qualcomm Technologies, Inc. (QTI) η οποία αναλαμβάνει σχεδόν όλες τις δραστηριότητες έρευνας και ανάπτυξης της μητρικής εταιρείας.

Εταιρική ιστορία
----------------

Η Qualcomm δημιουργήθηκε στις 1 Ιουλίου 1985 από επτά πρώην υπαλλήλους της Linkabit με επικεφαλής τον Έργουιν Μ. Τζάκομπς. Η εταιρεία ονομάστηκε Qualcomm από τα αρχικά του Quality Communications, σε ελεύθερη απόδοση "ποιοτικές επικοινωνίες." Ξεκίνησε την λειτουργία του ως κέντρο έρευνας και ανάπτυξης το οποίο χρησιμοποιούταν με σύμβαση, εξυπηρετώντας κυρίως έργα για την κυβέρνηση και την άμυνα των ΗΠΑ.

Η Qualcomm συγχωνεύθηκε με την Omninet το 1988 και συγκέντρωσε 3.5 εκατομμύρια δολάρια, για να παραγάγει το δορυφορικό σύστημα επικοινωνιών Omnitracs για εταιρείες φορτηγών. Η Qualcomm αυξήθηκε από οκτώ υπαλλήλους το 1986 σε 620 εργαζόμενους το 1991, λόγω της ζήτησης του Omnitracs. Το 1989, η Qualcomm είχε έσοδα 32.000.000 εκατομμυρίων δολαρίων, ενώ το 50% των εσόδων προέρχονταν από το συμβόλαιο της Schneider National για το Omnitracs. Τα κέρδη από το σύστημα Omnitracs βοήθησαν την Qualcomm να χρηματοδοτήσει την έρευνα και ανάπτυξη σε τεχνολογίες για δίκτυα κινητής τηλεφωνίας διαίρεσης κώδικα πολλαπλής πρόσβασης (ΔΚΠΠ).

Η Qualcomm λειτουργούσε με ζημία κατά τη δεκαετία του 1990, λόγω των επενδύσεων στην έρευνα για το ΔΚΠΠ. Για να λάβει χρηματοδότηση, η εταιρεία κατέθεσε αρχική δημόσια προσφορά τον Σεπτέμβριο του 1991 συγκεντρώνοντας 68.000.000 δολάρια. Το 1995 η εταιρεία συγκέντρωσε 486 εκατομμύρια δολάρια από την πώληση 11.5 εκατομμύρια μετοχών. Ο δεύτερος γύρος χρηματοδότησης έγινε για να συγκεντρωθούν χρήματα για την μαζική κατασκευή των τηλεφώνων ΔΚΠΠ, αφού τα περισσότερα αμερικανικά δίκτυα κινητής τηλεφωνίας ανακοίνωσαν ότι θα χρησιμοποιούν το σύστημα ΔΚΠΠ. Η εταιρεία είχε 383 εκατομμύρια δολάρια σε ετήσια έσοδα το 1995, και 814 εκατομμύρια δολάρια το 1996.

Το 1991, Qualcomm απέκτησε την Eudora, ένα λογισμικό ηλεκτρονικού ταχυδρομείου για υπολογιστές, το οποίο θα μπορούσε να χρησιμοποιηθεί για το σύστημα Omnitracs. 

Το 1998, η Qualcomm αναδιαρθρώθηκε απολύοντας 700 εργαζομένους. Η εταιρεία μείωσε την έμφαση στην κατασκευή κινητών τηλεφώνων για να επικεντρωθεί στα διπλώματα ευρεσιτεχνίας.:310-311 Το επόμενο έτος, η Qualcomm πέτυχε ταχεία ανάπτυξη. Το 2000, η Qualcomm είχε 6.300 εργαζομένους, 3.200.000.000 δολάρια εσόδων και κέρδη 670 εκατομμυρίων δολαρίων. Τα κέρδη της προέρχονταν από τη τεχνολογία ΔΚΠΠ (39%), ακολουθούμενη από τη χορήγηση αδειών (22%), ασύρματες συσκευές (22%), και άλλα προϊόντα (17%). Εκείνη την εποχή η Qualcomm ίδρυσε γραφεία σε διάφορες χώρες.:316 Το 2001, το 35% των εσόδων της Qualcomm προερχόταν από τις Ηνωμένες Πολιτείες ενώ το υπόλοιπο 65% από τις υπόλοιπες χώρες. Σημαντικό μέρος των μη αμερικανικών εσόδων προερχόταν από τη Νότια Κορέα.:19

Το 2005, ο Πωλ Ε. Τζέικομπς, γιος του ιδρυτή της Qualcomm Έργουιν Τζέικομπς, διορίστηκε ως ο νέος διευθύνων σύμβουλος της Qualcomm. Λαμβάνοντας υπόψη ότι ο Έργουιν Τζέικομπς επικεντρώθηκε σε διπλώματα ευρεσιτεχνίας της τεχνολογίας ΔΚΠΠ, ο Τζέικομπς επανακατεύθυνε τα νέα προγράμματα έρευνας και ανάπτυξης της εταιρείας στην έρευνα για το διαδίκτυο των πραγμάτων. Η Qualcomm ανακοίνωσε ότι ο Στίβεν Μόλενκοπφ θα διαδεχθεί τον Πωλ Τζέικομπς ως διευθύνοντα σύμβουλο τον Δεκέμβριο του 2013. Ο Μόλενκοπφ δήλωσε ότι θα επεκτείνει την εστίαση της Qualcomm για ασύρματες τεχνολογίες στα αυτοκίνητα και άλλες νέες αγορές.

Στις 24 Ιανουαρίου 2018, η Ευρωπαϊκή Επιτροπή επέβαλε πρόστιμο αξίας 997 εκατομμυρίων ευρώ στην Qualcomm για κατάχρηση δεσπόζουσας θέσης στην αγορά. Στις 16 Μαρτίου του 2018, η Qualcomm απέλυσε τον εκτελεστικό πρόεδρο Πωλ Τζέικομπς μετά το "άνοιγµα μιας απίθανης προσφοράς" για εξαγορά νωρίτερα αυτή την εβδομάδα.

Το 2018, Qualcomm κατέθεσε αγωγή κατά της Intel. Μετά από αρκετές συναντήσεις και ανταλλαγές γραπτής αλληλογραφίας, στις 18 Μαΐου η Intel εμφανίστηκε πρόθυμη να συνεργαστεί για την επίλυση της διαφωνίας.

Στις 15 Μαρτίου του 2019, αμερικανικό δικαστήριο έκρινε ότι η Apple πρέπει να αποζημιώσει την Qualcomm για παραβίαση τριών διπλωμάτων ευρεσιτεχνίας που σχετίζονται με κινητές τεχνολογίες. Οι δικαστές αποφάνθηκαν ότι η Apple θα πρέπει να πληρώσει αποζημίωση 31 εκατομμυρίων δολαρίων στην Qualcomm, ή αλλιώς 1.41 δολάρια για κάθε iPhone που χρησιμοποιούσε τεχνολογίες της εταιρείας χωρίς άδεια.

Παραπομπές
----------

1. ↑  Ian King, Bloomberg Business. "Qualcomm Rejects Split After Completing Strategic Review." December 15, 2015. December 17, 2015.
2. ↑  Tibken, Shara (December 21, 2011). «Qualcomm Founder Set to Retire». *The Wall Street Journal*.. Ανακτήθηκε στις June 3, 2014.
3. 1 2 3 4 5 6  Dave Mock (1 Ιανουαρίου 2005). *The Qualcomm Equation: How a Fledgling Telecom Company Forged a New Path to Big Profits and Market Dominance*. AMACOM: American Management Association. σελ. 33. ISBN 978-0-8144-2858-0.
4. ↑  Deagon, Brian (May 25, 2014). «Qualcomm Dialed 26,078% Gain as it Transformed Mobile». *Investor’s Business Daily*.. Ανακτήθηκε στις July 26, 2014.
5. 1 2 3 4 5 6 7 8  Dan Steinbock (2003). *Wireless Horizon: Strategy and Competition in the Worldwide Mobile Marketplace*. AMACOM Div American Mgmt Assn. σελ. 305. ISBN 978-0-8144-0714-1.
6. ↑  Judge Brewster Benchslaps Qualcomm Lawyers, *Wall Street Journal Law Blog*, August 8, 2007.
7. ↑  Salpukas, Agis (June 5, 1991). «Satellite System Helps Trucks Stay in Touch». *The New York Times*.. Ανακτήθηκε στις July 16, 2014.
8. ↑  Kraul, Chris (November 23, 1988). «Big Boost for Qualcomm». *Los Angeles Times*.. Ανακτήθηκε στις June 3, 2014.
9. 1 2  Freeman, Mike (November 26, 2014). «Qualcomm completes sale of Omnitracs». *The San Diego Tribune*.. Ανακτήθηκε στις July 17, 2014.
10. ↑  Johnson, Greg (September 17, 1991). «Qualcomm Goes Public With Stock». *Los Angeles Times*.. Ανακτήθηκε στις July 17, 2014.
11. ↑  «Qualcomm: Unproven, But Dazzling». *BusinessWeek*. September 3, 1995.. Ανακτήθηκε στις July 16, 2014.
12. ↑  «Qualcomm: Not Exactly An Overnight Success». *BusinessWeek*. June 1, 1997.. Ανακτήθηκε στις July 16, 2014.
13. ↑  Nee, Eric (May 15, 2000). «Qualcomm Hits The Big Time Pushing a little-known digital cellular technology from surf's-up San Diego, this $4-billion-a-year hotshot wants to be THE NEXT INTEL». *Fortune Magazine*.. Ανακτήθηκε στις October 22, 2014.
14. ↑  Perkins, Joseph (September 3, 2010). «A Qualcomm Quarter-Century». *San Diego Magazine*. .
15. ↑  Junnarkar, Sandeep; Ard, Scott (January 7, 2000). «Taking stock of 1999». CNET.. Ανακτήθηκε στις August 9, 2014.
16. 1 2  Wollan, Malia (June 12, 2011). «At Qualcomm, Rise of Founder’s Son Defies Hazards of Succession». *The New York Times*.. Ανακτήθηκε στις August 7, 2014.
17. ↑  «Qualcomm names Mollenkopf president, COO». *EE Times*. October 4, 2011.. Ανακτήθηκε στις June 5, 2014.
18. ↑  Chen, Brian (December 13, 2013). «Qualcomm Picks Insider as New Chief Executive». *The New York Times*.. Ανακτήθηκε στις August 8, 2014.
19. ↑  «CES 2014: Qualcomm CEO sees growth in wearables, autos». *USA TODAY*. 6 Ιανουαρίου 2014. Ανακτήθηκε στις 17 Αυγούστου 2018.
20. ↑  Rubin, Ben Fox (19 Νοεμβρίου 2014). «Qualcomm wants to move out of your pocket into your car, house and wearable». *CNET*. Ανακτήθηκε στις 17 Αυγούστου 2018.
21. ↑  «European Commission - PRESS RELEASES - Press release - Antitrust: Commission fines Qualcomm €997 million for abuse of dominant market position». *europa.eu*.
22. ↑  Dana Cimilluca, David Benoit and Dana Mattioli (March 16, 2018). «Qualcomm Ousts Paul Jacobs From Board as He Chases Long-Shot Bid for Chip Giant». *The Wall Street Journal* (The New York Times, New York City, United States).. Ανακτήθηκε στις March 17, 2018.
23. ↑
24. ↑  «Qualcomm demands blueprints to Intel chips used in Apple iPhones».
25. ↑  «Apple to pay USD 31 million to Qualcomm in patent dispute». *Business Standard* (στα Αγγλικά). 27 Μαρτίου 2019. Ανακτήθηκε στις 27 Μαρτίου 2019.